
KORRALDUS

Narva                                                                                                              15.06.2016.a. nr 
Võidu prospekt 17b // 17g 
 teenindusmaa määramine
1. Asjaolud ja menetluse käik
Narva linnas Võidu prospektil asub garaažihoone, milles on kaks garaažiboksi. Narva Linnavalitsuse 21.03.2007 korraldusega nr 339-k ja 340-k on garaažiboksidele määratud aadressid vastavalt Võidu prospekt 17b ja Võidu prospekt 17g. Kuna ehitis on Narva linna omandis, siis selle alune maa-ala munitsipaliseeritakse. Munitsipaliseeritava maaüksuse moodustamise eesmärgil on 01.04.2015.a koostatud Võidu prospekt 17b // 17g maa piiride ettepanek, mis on 28.04.2015.a kooskõlastatud Ida-Viru maavanema poolt.

Narva Linnavolikogu 09.06.2016.a otsusega nr 199 „Võidu prospekt 17b//17g maaüksuse Narva linna munitsipaalomandisse taotlemine ja maa sihtotstarbe määramine“ määrati moodustatavale Võidu prospekt 17b//17g maaüksusele maa sihtotstarve sotsiaalmaa-ühiskondlike ehitiste maa (016;Üh). 
Vastavalt Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punktile 12  määrab linna- või vallavalitsus ehitise teenindamiseks vajaliku maa suuruse ja piirid. Otsuses peab sisalduma vähemalt ehitise nimetus ja selle kasutamise otstarve, maa ligikaudne pindala ja asukoht. Otsusele lisatakse ehitise teenindamiseks vajaliku maa määramise ettepanek. Otsus koos lisaga lisatakse maa tagastamise-, erastamise-, munitsipaalomandisse andmise-, riigi omandisse jätmise- või hoonestusõiguse seadmise toimikusse ning see on aluseks katastriüksuse moodustamisel.
2. Õiguslikud alused
2.1 Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punkti 12 kohaselt  määrab linna- või vallavalitsus ehitise teenindamiseks vajaliku maa suuruse ja piirid. 
2.3 Narva Linnavolikogu 25.09.2003.a. otsusega nr 120/21 ”Volitatud esindajate kinnitamine” volitati kohaliku omavalitsuse esindajat teostama Eesti Vabariigi seadustega ettenähtud toimingud maaüksuse piiri muutmisel või maaüksuse piiri määramisel 
3. Otsus
Määrata garaažihoone teenindamiseks Võidu prospekt 17b // 17g maaüksus suurusega 104 m2 vastavalt piiride ettepanekule (lisatud). 

4. Rakendussätted

4.1 Korraldus jõustub seadusega sätestatud korras.

4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

